10. การควบคุมภายใน

คณะกรรมการบริษัทจัดให้มีระบบควบคุมภายในที่พอเพียง และเหมาะสมกับการดำเนินกิจการ
เพื่อลดหรือป้องกันความเสี่ยงต่างๆ ที่จะก่อให้เกิดความเสียหายต่อทรัพย์สินของบริษัทซึ่งประกอบด้วย

คณะกรรมการบริษัทมีการกำหนด เป้าหมายทางธุรกิจที่ชัดเจนและสามารถวัดผลได้
โดยคำนึงถึงสมรรถนะความสามารถในการแข่งขันขององค์กร
มีการจัดทำแผนธุรกิจประจำปีโดยมีการทบทวนเป้าหมายการปฏิบัติงานแล้วว่า
การตั้งเป้าหมายได้ดำเนินการอย่างรอบคอบ โดยบริษัทมีการใช้ Key Performance Indicator
(KPI’s) เป็นเครื่องมือในการพิจารณาผลตอบแทนของพนักงาน

บริษัทกำหนดให้มีการจัดโครงสร้างอำนาจหน้าที่ของคณะกรรมการบริษัท คณะกรรมการบริหาร
ผู้บริหาร และ พนักงานไว้เป็นลายลักษณ์อักษรอย่างชัดเจน

บริษัทกำหนดแนวทางการดำเนินธุรกิจ โดยใช้แนวทางการสร้างความสมดุลทุกมิติ (Balance
Score card) ซึ่งสอดคล้องกับหลักปรัชญาเศรษฐกิจพอเพียง
รวมถึงกำหนดให้มีจรรยาบรรณธุรกิจของคณะกรรมการบริษัท
และจรรยาบรรณการทำงานของพนักงาน อีกทั้งค่านิยมองค์กร (Core Value) เป็นลายลักษณ์อักษร
โดยมีวัตถุประสงค์เพื่อให้คณะกรรมการบริษัท ผู้บริหาร
และพนักงานพึงปฏิบัติอย่างเคร่งครัดด้วยความซื่อสัตย์สุจริต และโปร่งใส

ทั้งนี้ ในการกำหนดนโยบายและแผนธุรกิจของบริษัท
บริษัทยังได้กำหนดโดยคำนึงถึงความเป็นธรรมที่มีต่อคู่ค้า เพื่อประโยชน์ของบริษัทในระยะยาว

บริษัทมีการบริหารความเสี่ยงอย่างเป็นระบบ โดยการวิเคราะห์ และ
ประเมินปัจจัยเสี่ยงทั้งที่มาจากภายนอกและภายในซึ่งอาจมีผลกระทบต่อการดำเนินธุรกิจอย่างสม่ำเสมอ
ถึงแม้ว่า บริษัทฯ จะไม่ได้กำหนดให้
มีคณะกรรมการบริหารความเสี่ยงเป็นคณะกรรมการชุดย่อยอีกคณะหนึ่ง
แต่ได้มอบหมายให้ทางคณะกรรมการบริหารเป็นผู้รับผิดชอบและพิจารณาการบริหารความเสี่ยง
โดยมีวัตถุประสงค์เพื่อหามาตรการป้องกัน และจัดการความเสี่ยงให้อยู่ในระดับที่เหมาะสม
มีประสิทธิภาพและประสิทธิผลที่สอดคล้องในแต่ละสภาวการณ์
โดยไม่ส่งผลกระทบต่อการดำเนินงานของบริษัทเป็นสำคัญ

บริษัทมีการจัดทำระเบียบแนวปฏิบัติและคู่มือการปฏิบัติของแต่ละฝ่ายงาน
และมีการสื่อสารให้พนักงานทั้งองค์กรได้รับทราบเพื่อร่วมกันปฏิบัติตามแผนการบริหารความเสี่ยงของคณะกรรมการบริหาร
รวมทั้งมีการติดตามผลอย่างสม่ำเสมอ

บริษัทมีการแบ่งแยกหน้าที่ความรับผิดชอบระหว่างคณะกรรมการบริษัท คณะกรรมการบริหาร และ
ผู้บริหารระดับสูงอย่างชัดเจน มีการกำหนด อำนาจ หน้าที่ ตลอดจนความรับผิดชอบของผู้บริหาร
และผู้ปฏิบัติงานทุกคน มีการกำหนดอำนาจอนุมัติ
และวงเงินอนุมัติของฝ่ายบริหารแต่ละระดับไว้เป็นลายลักษณ์อักษร มีคณะกรรมการบริหาร
เป็นผู้ตรวจสอบ ทบทวน และติดตามผลการปฏิบัติงานของทุกฝ่าย
มีคณะกรรมการตรวจสอบติดตามผลการดำเนินงาน และประเมินความเสี่ยงของบริษัท
โดยรายงานผลการปฏิบัติงานต่อคณะกรรมการบริษัทเป็นประจำอย่างน้อยไตรมาสละหนึ่งครั้ง
มีการติดตามดูแลการดำเนินงานของบริษัทย่อย และบริษัทร่วมอย่างสม่ำเสมอ
รวมทั้งมีการกำหนดทิศทาง ให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าว
ถือปฏิบัติ โดยรายงานผลการดำเนินงาน ให้คณะกรรมการบริษัททราบ อย่างน้อยไตรมาสละหนึ่งครั้ง

บริษัทมีการสื่อสารข้อมูลไปยังคณะกรรมการบริษัท เพื่อให้ได้ข้อมูลที่มีคุณภาพ
และเพียงพอต่อการตัดสินใจ
โดยคณะกรรมการบริษัทจะได้รับเอกสารประกอบการประชุมอย่างน้อยภายในระยะเวลาขั้นต่ำตามกฎหมายกำหนด
และในรายงานการประชุมคณะกรรมการบริษัทจะมีบันทึกข้อซักถามความเห็น หรือข้อสังเกต

ของกรรมการ ที่สามารถตรวจสอบได้

บริษัทจัดให้มีระบบสารสนเทศ และเทคโนโลยี
ที่ทันสมัยเพื่อสนับสนุนการปฏิบัติงานภายในองค์กรอย่างมีประสิทธิภาพ
และมีการพัฒนาระบบสารสนเทศอย่างต่อเนื่อง โดยมีฝ่ายเทคโนโลยีสารสนเทศ รวบรวมวิเคราะห์
และตรวจสอบให้มีความถูกต้องสมบูรณ์ และเป็นปัจจุบัน ในรูปแบบที่เข้าใจง่ายเหมาะแก่การใช้งาน
โดยคำนึงถึงการจัดเก็บที่มีประสิทธิภาพ มีการสำรองข้อมูลที่สำคัญ และจัดเก็บในที่ที่ปลอดภัย
มีรายงานต่างๆ เช่น ระบบการขาย ระบบบัญชี-การเงิน ระบบบริหารต้นทุน
ระบบพัฒนาและบริหารทรัพยากรบุคคล
ระบบสื่อสารภายในองค์กรทุกระบบจะเชื่อมโยงทั่วถึงกันทั้งองค์กร ซึ่งทำให้สามารถควบคุม
และป้องกันปัญหาจากความผิดพลาด มีการประเมินและติดตามเพื่อให้ระบบมีประสิทธิภาพ
และสอดคล้องกับนโยบายของบริษัท จึงได้ข้อมูลสารสนเทศที่ถูกต้องตรงกันเชื่อถือได้และรวดเร็ว
ช่วยให้ฝ่ายบริหารได้รับรู้ข้อมูลตรงเวลา และสามารถใช้เพื่อประกอบการตัดสินใจได้ทันเหตุการณ์

บริษัทมีมาตรการป้องกันความปลอดภัยสำหรับ ฮาร์ดแวร์ ซอฟแวร์ และระบบฐานข้อมูล
โดยมีโปรแกรมไฟร์วอลส์ ป้องกันการบุกรุก โปรแกรมป้องกันไวรัส
มีการจัดทำสัญญาบำรุงรักษาเครื่องเซิร์ฟเวอร์ตลอดจนระบบการสำรองข้อมูลที่มีประสิทธิภาพและการแยกจัดเก็บไว้ในที่ที่ปลอดภัย

คณะกรรมการบริษัท มอบหมายให้คณะกรรมการบริหาร
เป็นผู้ติดตามและควบคุมการปฏิบัติงานของฝ่ายบริหารอย่างใกล้ชิด
โดยมีการประชุมร่วมกันอย่างสม่ำเสมอทุกสัปดาห์
และจัดให้มีการรายงานผลการดำเนินงานตามแผนธุรกิจที่ได้รับอนุมัติจากคณะกรรมการบริษัทเป็นประจำทุกไตรมาส
เพื่อให้ทราบถึงความแตกต่างจากเป้าหมายที่กำหนดไว้ และกำหนด แนวทางการแก้ไข
เพื่อให้คณะกรรมการบริษัทพิจารณาอนุมัติ

บริษัทมีการกำหนดและประเมินระบบการควบคุมภายใน
ให้เหมาะสมกับการดำเนินธุรกิจของบริษัทอย่างสม่ำเสมอ
พร้อมทั้งการติดตามและประเมินผลอย่างต่อเนื่อง
โดยมีการจัดทำรายงานนำเสนอต่อคณะกรรมการตรวจสอบ